‘মৃত্যুঞ্জয়ে’র সঙ্গে কথা বললেন মোদি

ওয়েব ডেস্ক: কথায় আছে রাখে হরি, মারে কে! আহমেদাবাদের ভয়ংকর বিমান দুর্ঘটনায় অবিশ্বাস্যভাবে প্রাণে বেঁচে গিয়েছেন ভারতীয় বংশোদ্ভূত রমেশ কুমার বিশ্বাস। শুক্রবার সিভিল হাসপাতালে গিয়ে অভিশপ্ত বিমানের একমাত্র জীবিত যাত্রীর সঙ্গে কথা বললেন প্রধানমন্ত্রী নরেন্দ্র মোদি (Narendra Modi)৷ হাসপাতালের বিছানায় শুয়েই আতঙ্কের সেই মুহূর্তের অভিজ্ঞতার কথা জানিয়েছেন বিশ্বাসকুমার। জানিয়েছেন, উড়ানের ঠিক ৩০ সেকেন্ড পরই সব শেষ!

আরও পড়ুন: মৃত্যুকে হারিয়ে বাঁচলেন ১ যাত্রী, শুনুন ভয়ঙ্কর অভিজ্ঞতার কথা

পাশাপাশি, হাসপাতালে ভর্তি আহত চিকিৎসক পড়ুয়াদের সঙ্গেও কথা বলেন তিনি৷ পুলিশ জানিয়েছে, তিনি বিমানের জরুরি নির্গমন দরজার কাছে বসে ছিলেন এবং সেখান থেকে ঝাঁপ দিয়ে প্রাণে বাঁচেন।

এদিন হাসপাতালের শয্যা থেকে কথা বলতে গিয়ে রমেশ জানিয়েছেন, তিনি একজন ব্রিটিশ নাগরিক এবং তাঁর ভাইয়ের সঙ্গে ভারত সফর শেষে ব্রিটেনে ফিরছিলেন। রমেশের কথায়, “আমি উঠে দেখি, আমার চারপাশে শুধু মৃতদেহ। আমি ভয় পেয়ে যাই। উঠে দাঁড়িয়ে দৌড়ে পালাই। চারদিকে বিমানের টুকরো ছড়িয়ে-ছিটিয়ে পড়ে ছিল। হঠাৎ কেউ আমাকে ধরে অ্যাম্বুলেন্সে তোলে এবং হাসপাতালে নিয়ে যায়।”

দেখুন আরও খবর: