করুণাময়ী থেকে SSC অফিস পর্যন্ত চাকরিহারা শিক্ষক শিক্ষিকাদের মিছিল

কলকাতা: করুণাময়ী থেকে শুরু হল চাকরিহারাদের মিছিল (SSC Jobless Teachers Rally)। সোমবার প্রকাশ করার কথা স্কুল সার্ভিস কমিশনের। যোগ্য-অযোগ্যদের পৃথক তালিকা প্রকাশের অপেক্ষা চাকরিহারা শিক্ষক-শিক্ষিকারা। সোমবার এসএসসি ভবন অভিযানের ডাক দিয়েছেন আন্দোলনরত শিক্ষক-শিক্ষাকর্মীরা। এদিন বেলা ১২ টা পর থেকে সল্টলেক করুণাময়ীতে শুরু হল চাকরিহারাদের জমায়েত। তাঁরা জানিয়েছেন, যতক্ষণ না তালিকা প্রকাশ হচ্ছে তত ক্ষণ পর্যন্ত এসএসসি ভবনের সামনেই অবস্থানে বসে থাকবেন তাঁরা। তালিকায় তাঁরা সন্তুষ্ট কি না, সে সব দেখার পরেই পরবর্তী সিদ্ধান্ত জানানো হবে।

সুপ্রিম কোর্টের নির্দেশে ২৬ হাজার শিক্ষকের চাকরি চলে যাওয়ায় রাজ্যের স্কুলগুলিতে শিক্ষকদের সংকট দেখা দিয়েছে। স্কুলগুলির কী ভাবে পঠনপাঠন এগিয়ে নিয়ে যাবে তা নিয়েও দুশ্চিন্তায় শিক্ষা দফতর। সরকারি স্কুলে কর্মরত নিয়মিত শিক্ষক ও শিক্ষাকর্মীদের বেতন পাওয়া নিয়ে উৎকণ্ঠা প্রকাশ করেছে। এ সংক্রান্ত বিষয়ে স্কুল শিক্ষা দফতরের কমিশনার অরূপ সেনগুপ্তকে চিঠি দিয়েছে শিক্ষকদের সংগঠন বঙ্গীয় শিক্ষক ও শিক্ষাকর্মী সমিতি। রাজ্যের স্কুলগুলিতে শিক্ষক সংকট দেখা দিয়েছে। পশ্চিমবঙ্গ মধ্যশিক্ষা পর্ষদের অর্জিতে সাড়া দিয়ে সুপ্রিম কোর্ট। এসএসসির ২০১৬ সালের নিয়োগ প্যানেল অনুসারে ‘দাগি’ নন এমন শিক্ষকদের আপাতত স্কুলে যাওয়ার ছাড়পত্র দিয়েছে সুপ্রিম কোর্ট। সুপ্রিম কোর্টের (Supreme Court) নির্দেশের পর মিশ্র ছবি দেখা যাচ্ছে সরকারি এবং সরকার পোষিত স্কুলগুলিতে। চাকরিহারা শিক্ষক-শিক্ষিকাদের মধ্যে অনেকেই স্কুলে যাচ্ছেন। কে যোগ্য, কে অযোগ্য তা নিয়ে শিক্ষা দফতর থেকে স্পষ্ট কোনও নির্দেশিকা না আসা পর্যন্ত স্কুলে যেতে চাইছেন না বহু শিক্ষক-শিক্ষিকা। এই পরিস্থিতিতে সোমবার এসএসসি দফতর পর্যন্ত মিছিলের ডাক দিয়েছিলেন আন্দোলনরত শিক্ষক-শিক্ষিকারা। এদিন সংগ্রামী যৌথ মঞ্চ, যোগ‍্য শিক্ষক-শিক্ষিকা অধিকার মঞ্চ এবং গ্রুপ-সি গ্রুপ-ডি শিক্ষাকর্মী মঞ্চের প্রতিনিধিরা দুপুর ১২টা থেকে সল্টলেক করুণাময়ী থেকে মিছিল শুরু করেন। দুপুর দেড়টা নাগাদ সেই মিছিল এসএসসি দফতরের সামনে পৌঁছেছে। কমিশন তালিকা প্রকাশ না-করা পর্যন্ত এসএসসি দফতরের সামনেই অবস্থান চালিয়ে যাওয়ার হুঁশিয়ারি দিয়েছেন চাকরিহারারা।

আরও পড়ুন: অসুস্থ রাজ্যপাল! দেখতে গেলেন মুখ্যমন্ত্রী

এ প্রসঙ্গে, চাকরিহারাদের সংগঠন ‘যোগ‍্য শিক্ষক, শিক্ষিকা ও শিক্ষাকর্মী অধিকার মঞ্চের’ আহ্বায়ক চিন্ময় মণ্ডল বলেন, তালিকা প্রকাশ্যে এলেই যে আন্দোলন উঠে যাবে, তা নয়। তালিকায় কী রয়েছে, তাতে আমরা সন্তুষ্ট কি না, সে সব দিক বিবেচনা করেই পরবর্তী সিদ্ধান্ত নেওয়া হবে। প্রয়োজনে রাস্তা বন্ধ করে একটানা অবস্থানও চলতে পারে।” চাকরিহারাদের মঞ্চের আর এক প্রতিনিধি মহম্মদ আবদুল্লা আল মঞ্জুম বলেন, তালিকা প্রকাশই নয়, বরং সেই তালিকার বয়ান কী রয়েছে, সে সব দেখে পরবর্তী সিদ্ধান্ত দেওয়া হবে।’’

দেখুন ভিডিও