শিক্ষামন্ত্রীর সঙ্গে বৈঠক অধরা সমাধানসূত্র! কী হতে পারে চাকরিহারাদের ভবিষ্যৎ?

কলকাতা: শুক্রবারক শিক্ষামন্ত্রীর সঙ্গে ৩ ঘণ্টার বৈঠক শনিবার সকাল থেকে গান্ধী মূর্তির পাদদেশে অবস্থানে বসেছেন চাকরিহারাদেরই (SSC Candidates Still Protesting) আর এক অংশ। চাকরি ফিরিয়ে দেওয়ার দাবিতে অবস্থানে বসেছেন। রাজ্য সরকার সহ সবপক্ষের কাছে চাকরিহারাদের আবেদন, যে চাকরি চলে গিয়েছে সেই চাকরি সসম্মানে চাঁদের ফিরিয়ে দেওয়া হোক। তাঁদের দাবি যোগ্য ও অযোগ্যদের তালিকা আলাদা করতে হবে। সেই দাবিতে তারা অনড় রয়েছেন। ওয়েমার শিটের মিরর ইমেজ প্রকাশের দাবি জানিয়েছেন তারা। শুক্রবারের বৈঠকের শেষেও শিক্ষামন্ত্রী জানিয়েছিলেন, চাকরিহারাদের দাবিকে মান্যতা দিচ্ছে রাজ্য সরকার। এই দাবির সঙ্গে মৌলিক কোনও ফারাক নেই রাজ্য সরকারের চিন্তাভাবনায়। এমনকি মুখ্যমন্ত্রীও যোগ্য চাকরিহারাদের বিষয়টা যথেষ্ট গুরুত্ব দিয়ে দেখা হচ্ছে। এটা সরকারি তরফে তাদেরকে বলা হয়েছে।

স্পষ্ট ভাবে না হলেও মনে করা হচ্ছে আগামী ২১ এপ্রিল আইনজ্ঞদের পরামর্শ নিয়ে যোগ্য ও অযোগ্য তালিকা প্রকাশ করবে রাজ্য সরকার। চাকরিহারা যে ওয়েমার শিট প্রকাশের দাবি জানাচ্ছিল, সেই ওয়েমার শিটও প্রকাশ করা হবে। সিবিআইয়ের যে তথ্য এসএসির কাছে এসে সেই তথ্যকে সামনে আনা হবে। যাতে কোনও ভাবেই যোগ্য চাকরিহারা রয়েছেন তারা কোনও সমস্যা না পড়েন। সেই সঙ্গে সরকারি তরফে জানানো হয়েছে, তারা যাতে নিজ নিজ স্কুলে পঠনপাঠনের প্রক্রিয়ায় সামিল হন। মনে করা হচ্ছে সুপ্রিম কোর্টের নির্দেশ বিপুল সংখ্যক শিক্ষক-শিক্ষিকা ও অশিক্ষাকর্মীরা চাকরি হারিয়েছেন তার প্রভাব পঠনপাঠনে পড়বে। বিশেষ করে বিভিন্ন স্কুলের বিজ্ঞান বিভাগ ও একাদশ ও দ্বাদশ শ্রেণির পড়াশোনাতে পড়েছে।

আরও পড়ুন:ধুলিয়ান-সুতি ওয়াকফ অশান্তিতে সন্ত্রস্ত মুর্শিদাবাদ কড়া বার্তা ডিজির,শান্তির বার্তা মমতার

চাকরিহারাদের সঙ্গে মুখ্যমন্ত্রী মমতা বন্দ্যোপাধ্যায়ের সঙ্গে বৈঠক হয়েছে। পরবর্তীতে শিক্ষামন্ত্রী ব্রাত্য বসু ওএসএসসির চেয়ারম্যান সিদ্ধার্থ মজুমদারের সঙ্গে বৈঠক হয়েছে তাঁদের। শিক্ষামন্ত্রীর সঙ্গে বৈঠকের পরেই শুক্রবার রাতে নিজেদের মধ্যে আলোচনা করেন চাকরিহারা প্রার্থীরা। এরপরেই আজ শনিবার থেকে শহিদ মিনারে গান্ধীমূর্তির পাদদেশে অবস্থানে বসেছেন তাঁরা। যোগ্য এবং অযোগ্যদের তালিকা প্রকাশ করা হবে বলেও শুক্রবারের বৈঠকে আশ্বাস দিয়েছেন শিক্ষামন্ত্রী। চাকরিহারা প্রার্থীরা জানিয়েছেন, আইনি পরামর্শ নিয়ে আগামী ২১ এপ্রিলের মধ্যে ওই তালিকা প্রকাশ করার আশ্বাস দিয়েছেন শিক্ষামন্ত্রী। এই আশ্বাসে কিছুটা স্বস্তি পেয়েছেন চাকরিহারাদের একাংশ। তা সত্ত্বেও তাঁরা নিশ্চিন্ত হতে পারছেন না। কারণ চাকরি ফেরত নিয়ে কোনও নিশ্চয়তা তাঁরা পাচ্ছেন না।

চাকরিহারাদের দাবি, যত ক্ষণ না যোগ্য ও অযোগ্যদের তালিকা এবং ২২ লক্ষের ওএমআর শিটের ‘মিরর ইমেজ’ ওয়েব সাইটে প্রকাশ করা হচ্ছে, তত ক্ষণ অবস্থান প্রত্যাহার করবেন না তাঁরা। কলকাতার পাশাপাশি দিল্লিতেও অবস্থানের পথে হাঁটবেন তাঁরা। চাকরিপ্রার্থীদের বক্তব্য, আগামী ১৬ এপ্রিল থেকে দিল্লির যন্তরমন্তরেও অবস্থান বিক্ষোভ শুরু হবে। সেই কর্মসূচিতে অংশ নেবেন অন্তত ১৫০ জন চাকরিহারা শিক্ষক-শিক্ষিকা এবং শিক্ষাকর্মী।

দেখুন ভিডিও

The post শিক্ষামন্ত্রীর সঙ্গে বৈঠক অধরা সমাধানসূত্র! কী হতে পারে চাকরিহারাদের ভবিষ্যৎ? first appeared on KolkataTV.